শর্ট ফিল্ম ফোরামের অন্যছবি নামক পত্রিকায় প্রকাশিত মাটির ময়না লইয়া লেখকের ছয় (পাঁচ কি সাতও হইতে পারে) লাইনের মন্তব্যকে তারেক মাসুদ ব্যক্তিপর্যায়ের আলাপে ‘ফতোয়া’ বলিয়া রায় দিয়াছিলোন। ব্যাখ্যা এই ছিল সম্ভবত যে ভালো কেন হয় নাই তাহা একটু বিস্তারে বলা উচিত ছিল। লেখক ঐ ছবিটিকে ‘ওরিয়েন্টালিস্ট’ বলিয়া ক্রিটিক করিয়াছিলেন, যতদূর মনে পড়িতেছে। ক্ষুব্ধ তারেক মাসুদ বলিয়াছিলেন উহাকে তো আমিই ঐসকল (এডওয়ার্ড সাঈদ ইত্যাদি) বইপত্র সরবরাহ করিতাম, হদিস দিতাম। এই উত্তম রচনাটি বলিতেছে, কথাটি অসত্য নয়। বন্ধুকে শিক্ষক স্বীকার করিবার উদারতাটি আমাদিগকে মুগ্ধ করিতেছে। নচেৎ উভয়ের এককালের বন্ধুত্ব এবং এইকালের বিবাদ অনুজদের অস্বস্তি উপহার দেয়। একজন বিগত হওয়ায় এইসকল তথ্য ফাঁস করিলাম, বিবাদ বাড়াইয়া তুলিবার সম্ভাবনা নাই বলিয়া।